**Проект**

**Наредба за изменение и допълнение на Наредба № 376 от 1 април 2021 г. за докладване, анализ и последващи действия във връзка със събития в гражданското въздухоплаване**

**§ 1.** В чл. 6, ал. 1 думите „издава препоръки за безопасност“ се заменят с „определя коригиращи или превантивни действия“.

**§ 2.** В чл. 8 се правят следните изменения и допълнения:

1. Досегашният текст става ал. 1.
2. Създава се ал. 2:

„(2) При въвеждане в съответните бази данни на информация за задължително докладвано събитие и доколкото е възможно — за доброволно докладвано събитие, организациите и ГД ГВА гарантират, че регистрираните в техните бази данни доклади за събития съдържат най-малко информация в съответствие с Приложение І от Регламент (ЕС) № 376/2014 г.“

**§ 3.** В чл. 10, ал. 1, т. 4 след думите„ГД ГВА“ се поставя запетая и се добавя „НБРПВВЖТ”.

**§ 4.** В чл. 13 се правят следните изменения и допълнения:

1. Алинея 1 се изменя така:

 „(1) Главна дирекция „Гражданска въздухоплавателна администрация“ предоставя на въздухоплавателните организации с функционираща СУБ потребителски достъп до европейския портал за докладване на събития <https://e2.aviationreporting.eu/reporting>.“

2. Създават се ал. 2-5:

 „(2) Организациите по ал. 1 извършват анализ на събитията по процедури, одобрени от ГД ГВА.

(3) Процедурите по ал. 2 съдържат:

1. методика за откриване на опасности и за минимизиране на рисковете, породени от тях.

2. класификация на риска съгласно общата европейска схема за класификация на риска ERCS, посочена в Делегиран регламент (ЕС) № 2020/2034 на Комисията от 6 октомври 2020 година за допълнение на Регламент (ЕС) № 376/2014 на Европейския парламент и на Съвета по отношение на общата европейска схема за класификация на риска или друга схема за класификация на риска (Делегиран регламент (ЕС) № 2020/2034).

(4) Когато докладите за събития съдържат класификация на риска, определена чрез използване на схеми/методики, различни от ERCS, ГД ГВА класифицира риска от възникване на дадено събитие в съответствие с ERCS, като използва процедурите за преобразуване, посочени в Регламент за изпълнение (ЕС) № 2021/2082 за определяне на реда и условията за прилагане на Регламент (ЕС) № 376/2014 на Европейския парламент и на Съвета по отношение на общата европейска схема за класификация на риска (Регламент за изпълнение (ЕС) № 2021/2082).

(5) Главна дирекция „Гражданска въздухоплавателна администрация“ одобрява схемите/методиките по ал. 4“.

**§ 5.** В чл. 15 се правят следните изменения и допълнения:

1. В ал. 2, т. 5 се отменя.
2. Алинея 3 се изменя така:

„(3) Главният директор на ГД ГВА утвърждава:

1. процедура за проверка на качеството на данните в докладите за събития в гражданското въздухоплаване;

2. процедура за анализиране на информацията относно докладваните събития в гражданското въздухоплаване.“

**§ 6.** В чл. 21, ал. 2 се създава т. 9:

„9. установяване на съответствие на данните между първоначално събраната информация за събитието от документацията на организацията и доклада за събитието в европейския портал за докладване на събития в гражданското въздухоплаване“.

**§ 7.** В чл. 22, ал. 2 се създава т. 10:

„10. „Министерство на отбраната“.

**§ 8.** В чл. 23, ал. 2 думите „дават препоръки“ се заменят с „определят мерки“.

**§ 9.** В чл. 24 се правят следните изменения и допълнения:

1. Алинея 1 се изменя:

„(1) Главна дирекция „Гражданска въздухоплавателна администрация“, в консултация със съответните заинтересовани страни по чл. 22, съгласно Регламент (ЕС) 2018/1139 на Европейския парламент и на Съвета от 4 юли 2018 г. относно общи правила в областта на гражданското въздухоплаване и за създаването на Агенция за авиационна безопасност на Европейския съюз и за изменение на регламенти (ЕО) № 2111/2005, (ЕО) № 1008/2008, (ЕС) № 996/2010, (ЕС) № 376/2014 и на директиви 2014/30/ЕС и 2014/53/ЕС на Европейския парламент и на Съвета и за отмяна на регламенти (ЕО) № 552/2004 и (ЕО) № 216/2008 на Европейския парламент и на Съвета и Регламент (ЕИО) № 3922/91 на Съвета (Регламент (ЕС) 2018/1139) изготвя и поддържа Националната програма за безопасност в гражданското въздухоплаване и Националния план за безопасност в гражданското въздухоплаване и ги предоставя за одобрение от министъра на транспорта и съобщенията.

2. Създават се ал. 3 и 4:

„(3) Актуализацията на Националния план за безопасност в гражданското въздухоплаване се извършва поне веднъж годишно и съобразно съответното издание на Европейски план за авиационна безопасност от същата година.

(4) За осигуряване на ефективна координация и сътрудничество със заинтересованите страни по ал. 1, ГД ГВА сключва двустранни споразумения с:

1. Министерството на вътрешните работи;

2. Националния борд за разследване на произшествия във въздушния, водния и железопътния транспорт;

3. Министерството на отбраната;

4. Министерството на здравеопазването;

5. Агенция „Митници“.“

**§ 10.** В § 1 от Допълнителните разпоредби се правят следните изменения и допълнения:

1. Създават се т. 1-6.

„1. „Докладващ“ е понятие по смисъла на чл. 2, т. 1 от Регламент (ЕС) № 376/2014 г.

1. „Въздухоплавателно средство“ е понятие по смисъла на чл. 2, т. 2 от Регламент (ЕС) № 376/2014 г.;

 3. „Инцидент“ е понятие по смисъла на чл. 2, т. 7 от Регламент (ЕС) № 996/2010;

 4. „Сериозен инцидент“ е понятие по смисъла на чл. 2, т. 16 от Регламент (ЕС) № 996/2010;

 5. „Произшествие“ е понятие по смисъла на чл. 2, т. 1 от Регламент (ЕС) № 996/2010;

 6. „Несъдържаща лични данни информация“ е понятие по смисъла на чл. 2, т. 6 от Регламент (ЕС) № 376/2014 г.;

 2. Досегашната т. 1 става т. 7 и в нея думата „авиационно“ се заличава

 3. Досегашната т. 2 става т. 8 и в нея думата „въздухоплавателна“ се заличава.

 4. Създават се т. 9-11:

 „9. „Заличаване на лични данни“ е понятие по смисъла на чл. 2, т. 9 от Регламент (ЕС) № 376/2014.

 10. „Опасност“ е понятие по смисъла на чл. 2, т. 10 от Регламент (ЕС) № 376/2014.

 11. „Орган за разследване във връзка с безопасността“ е понятие по смисъла на чл.4 от Регламент (ЕС) № 996/2010;“

 5. Досегашната т. 3 става т. 12.

 6. Създават се т. 13-17:

 „13. „Звено за контакт“ е понятие по смисъла на чл. 2, т. 13 от Регламент (ЕС) № 376/2014

 14. „Заинтересована страна“ е всяко физическо или юридическо лице или всеки официален орган, независимо дали има правосубектност или не, които са в състояние да участват в повишаването на авиационната безопасност, като имат достъп до информацията за събития, обменяна между държавите членки, и попадат в една от категориите заинтересовани страни, предвидени в приложение II на Регламент (ЕС) № 376/2014 г.

 15. „Европейски план за авиационна безопасност“ е понятие по смисъла на чл. 2, т. 16 от Регламент (ЕС) № 376/2014 г.

 16. „Европейска програма за авиационна безопасност“ е понятие по смисъла на чл. 2, т. 17 от Регламент (ЕС) № 376/2014 г.

 17. „Система за управление на безопасността“ е понятие по смисъла на чл. 2, т. 18 от Регламент (ЕС) № 376/2014 г.“

 2. Досегашните т. 4, 5, 6 и 7 стават съответно т. 18, 19, 20 и 21.

 **§ 11.** В чл. 24, ал. 2 думите „министъра на транспорта, информационните технологии и съобщенията“ се заменят с „министъра на транспорта и съобщенията“.

**Допълнителна разпоредба**

**§ 1.** Навсякъде в наредбата думите „авиационни събития“ се заменят със „събития в гражданското въздухоплаване“.